wickkiey/tamil-wikipedia-markdown huggingface dataset:
# வோலர் செயல்முறை

**வோலர் செயல்முறை** (*Wöhler process*) என்பது அலுமினியம் உலோகத்தை உற்பத்தி செய்யும் முதல் வழிமுறைப் பாதைகளில் ஒன்றாகும். இச்செயல்முறையில் நீரற்ற அலுமினியம் குளோரைடுடன் பொட்டாசியம் சேர்த்து குறைக்கப்படுகிறது. இதனால் அலுமினியத் தூள் உற்பத்தி செய்யப்படுகிறது  
:AlCl<sub>3</sub> + 3 K → Al + 3 KCl.  
ஆல்-எரௌல்ட்டு செயல்முறை போன்ற திறம்பட்ட மின்னாற்பகுப்பு வழிவகைகளின் வருகைக்குப் பின்னர் வூலர் செயல்முறை மற்றும் அதனுடன் தொடர்புடைய இரசாயன அடிப்படையிலான வழிகள் வழக்கொழிந்து போயின.  
## வரலாறு
1825 ஆம் ஆண்டில் ஆன்சு கிரிசுட்டியன் ஒயர்சிடெட்டு என்ற டச்சு வேதியியலாளர் ஒரு செயல்முறையின் வழியாக தூய்மையற்ற அலுமினியத்தை உருவாக்கினார். இச்செயல்முறையை 1827 ஆம் ஆண்டில் பிரடெரிக் வோலர் சீரிய முறையில் மாற்றியமைத்தார்.  
புதிதாக உருவாக்கப்பட்ட அலுமினியத்துடன் 1845 ஆம் ஆண்டில் வோலர் அலுமினியத்தின் ஒப்படர்த்தியை நிறுவினார்.
# தில்லுக்கு துட்டு 2


**தில்லுக்கு துட்டு 2**(Dhilluku Dhuddu 2)2019 ஆம் ஆண்டில் வெளிவந்த தமிழ் நகைச்சுவைத் திகில் திரைப்படம் ஆகும். இத்திரைப்படத்தை எழுதி இயக்கியவர் ராம்பாலா ஆவார். இத்திரைப்படத்தில் சந்தானம், ஸ்ரீதா சிவதாஸ் ஆகியோர் முன்னணி கதாபாத்திரங்களிலும் இராசேந்திரன் மற்றும் ஊர்வசி துணை கதாபாத்திரங்களிலும் நடித்துள்ளனர். இத்திரைப்படம் நேர்மறையான விமர்சனங்களைப் பெற்றுள்ளது. இத்திரைப்படத்திற்கு சபீர் பின்னணி இசை அமைத்துள்ளார். இத்திரைப்படம் 2016 ஆம் ஆண்டில் வெளியான தில்லுக்கு துட்டு திரைப்படத்தின் தொடர்ச்சியாகும். இத்திரைப்படத்தின் படப்பிடிப்பு 40 நாட்களில் நிறைவுற்றது. The film released on 7 February 2019. பார்வையாளர்களிடமிருந்து நல்ல வரவேற்பைப் பெற்றுள்ள இத்திரைப்படத்தின் இந்தி மொழிமாற்ற உரிமை கோல்ட்டைம்ஸ் நிறுவனத்தால் பெறப்பட்டுள்ளது.  

## நடிப்பு
- விஜியாக சந்தானம்
- யட்சியாக தீப்தி
- மாயாவாக ஸ்ரீதா சிவதாஸ்
- விஜியின் மாமாவாக இராசேந்திரன்
- பிபின்
- சக்ர மகாதேவியாக ஊர்வசி
- "மைக்" மாறன் ஆக லொள்ளு சபா மாறன்

## வணிகம்
இத்திரைப்படத்தின் முதல் விளம்பர சுவரொட்டி 24 அக்டோபர் 2018. இத்திரைப்படத்தின் முதல் ஆர்வத்தைத் தூண்டும் காட்சித்தொகுப்பு 29 அக்டோபர் 2018 அன்று வெளியிடப்பட்டது. இத்தகைய இரண்டாவது காட்சித்தொகுப்பு 14 சனவரி 2019 பொங்கல் திருநாளையொட்டி வெளியிடப்பட்டது. இரண்டுமே இரசிகர்களிடமிருந்து நேர்மறையா விமர்சனங்களைப் பெற்றன  

## வெளியீடு
இத்திரைப்படம் ஒருவரிக் கதை மற்றும் நகைச்சுவைப் பகுதி ஆகியவற்றின் சிறப்பிற்காக மிகவும் நேர்மறையான விமர்சனங்களைச் சந்தித்ததோடு வசூல் ரீதியாக வெற்றிப் படமாகவும் அமைந்துள்ளது.
# சாரி (நடிகை)



**சாரி** என்கிற **சாதனா** ஒரு இந்திய திரைப்பட மற்றும் தொலைக்காட்சி நடிகை ஆவார். இவர் 1980 கள் மற்றும் 1990 கமில் முக்கிய கதாநாயகியாக விளங்கினார். தென்னிந்திய மொழிகளான மலையாளத் திரைப்படத்துறை, தமிழ், கன்னடம், and தெலுங்கு போன்றவற்றில் பணியாற்றினார்.  

## வாழ்க்கை
இவர் ஆந்திரப் பிரதேசத்தில் விஸ்வநாதன், சரஸ்வதி தம்பதியினருக்கு பிறந்தார். இவர் கன்னட நடிகையான பின்னர். ரமா தேவி என்பவரின் பேத்தி ஆவார்.  

பத்மா சுப்ரமணியம் அவர்களிடம் பரதநாட்டியம் கற்றார், வேம்படி சின்ன சத்யம் அவர்களிடம் குச்சிப்புடி கற்றார். சென்னை சரஸ்வதி வித்தியாலையா மெட்ரிகுலேஷன் மேல்நிலைப் பள்ளியில் படித்தார்.  

1991 இல் இவர் குமார் எனும் தொழிலதிபரை மணந்தார். இவர்களுக்கு 1993 இல் கல்யாணி எனும் பெண் குழந்தை பிறந்தது. சாரி தற்போது தமிழ் தொலைக்காட்சி தொடரில் நடித்துவருகிறார்.  

## விருதுகள்
- 1986 **சிறந்த நடிகைக்கான கேரளா மாநில விமர்சகர்கள் விருது**- நாமுக்கு பார்கன் முந்திரி தோப்புகள்
- 1986 **சிறந்த நடிகைக்கான கேரளா மாநில விருது** -நாமுக்கு பார்கன் முந்திரி தோப்புகள்
- 1986 **சிறந்த நடிகைக்கான பிலிம்பேர் விருதுகள்** -நாமுக்கு பார்கன் முந்திரி தோப்புகள்
- 2017 **சிறந்த துணைக் கதாப்பாத்திரத்திற்கான பிளவர்ஸ் தொலைக்காட்சி விருது** - நிலாவும் நட்சத்திரங்களும்
- 2017 **சிறந்த மாமியாருக்கான விஜய் தொலைக்காட்சி விருது** - கல்யாணம் முதல் காதல் வரை

## ஆதாரங்கள்

- http://www.hindu.com/fr/2008/03/07/stories/2008030750100200.htm
- http://entertainment.oneindia.in/celebs/shari-malayalam-actress/biography.html
- http://cinidiary.com/peopleinfo.php?pigsection=Actor&picata=1&no_of_displayed_rows=7&no_of_rows_page=10&sletter=A
# கீசா



**கீசா** (**Giza**) எகிப்து நாட்டின் மூன்றாவது பெரிய நகரமும், கீசா மாகாணத்தின் தலைநகரமும் ஆகும். கீசா நகரம் நைல் ஆற்றின் மேற்கு கரையில், தேசியத் தலைநகரம் கெய்ரோவிற்க்கு தென்மேற்கே 5 கி.மீ. தொலைவில் உள்ளது. மேலும் பண்டைய மெம்பிசு நகரத்திற்கு வடக்கே 20 கி.மீ. தொலைவில் உள்ளது. இந்நகரம் பெரிய பிரமிடு, பிரமிடு தொகுதிகள் மற்றும் பெரிய ஸ்பிங்ஸ்களால் புகழ் பெற்றது. 1 சூலை 2018 அன்றைய கணிப்பின் படி, மொத்த மக்கள்தொகை  
42,12,750 ஆகும்.  

பண்டைய எகிப்திய இராச்சிய மன்னர்களால் கட்டப்பட்ட பெரிய வழிபாட்டுத் தலங்கள், பிரமிடுகள் மற்றும் அருங்காட்சியகங்களால் கீசா நகரம் புகழ்பெற்றது.  

## தட்ப வெப்பம்
# அலமின்



**அலமின்** (*Hulamin*) என்பது துல்லியம் மற்றும் உயர் தொழில்நுட்ப பயன்பாடுகளுக்கான உருளைப்படுத்தப்பட்ட அலுமினியம் உருளைகள் உற்பத்தியில் நிபுணத்துவம் பெற்ற பீட்டர்மாரிட்சுபர்க்கில் அமைந்துள்ள ஒரு தென் ஆப்பிரிக்க நிறுவனம் ஆகும். உலகின் மிக உயர்ந்த மீத்தூய-அலுமினிய உற்பத்தியின் ஒரு குறிப்பிடத்தக்க விகிதத்தை இந்த நிறுவனம் வழங்குகிறது. இது டெசுலா மின்சார வாகனங்கள் மற்றும் வானூர்திகள் தொடர்புடைய கம்பியில்லாத் தொடர்பக கூறுகளுக்குத் தேவையான தயாரிக்கப்பட்ட அலுமினியப் பகுதிக்கூறுகள் முதலானவற்றை வழங்கும் முக்கிய நிறுவனமாகக் கருதப்படுகிறது
# கார்ட்லிசு தேதா



**கார்ட்லிசு தேதா** (Kartlis Deda) என்பது சியார்சிய மொழியில் ஒரு சியார்ச்சியனின் தாய் என்ற பொருள் தரும் ஒரு நினைவுச் சின்னம் ஆகும். இச்சின்னம் சியார்சியாவின் தலைநகரம் திபிலீசி நகரில் அமைந்துள்ளது.  

1958 ஆம் ஆண்டில் திபிலீசி நகரம் 1500 ஆம் ஆண்டு நிறைவைக் கொண்டாடிய நேரத்தில் சோலொலாக்கி மலை உச்சியில் இந்த சிலை நிறுவப்பட்டது. பிரபல சியார்சிய சிற்பியான எல்குயா அமாசுகெலி சியார்சிய தேசிய ஆடை உடுத்திய ஒரு பெண்ணின் இருபது மீட்டர் உயர அலுமினிய உருவத்தை வடிவமைத்தார்.  

இச்சிலை சியார்சிய தேசிய பண்பாட்டை அடையாளப்படுத்துகிறது. நண்பர்களாக வருபவர்களை வாழ்த்த இடது கையில் மதுக் கோப்பையும், பகைவர்களாக வருபவர்களுக்கு வலது கையில் நீண்ட வாளும் பெண்சிலையிடம் கொடுக்கப்படிருக்கிறது.
# அசுபோலேன்



**அசுபோலேன்** (Asbolane) என்பது ஒரு வகையான அறுகோணவமைப்புக் கனிமம் ஆகும். கால்சியம், கோபால்ட்டு, ஐதரசன், மாங்கனீசு, நிக்கல், மற்றும் ஆக்சிசன் போன்ற தனிமங்கள் கலந்துள்ளன. அறு கோணப் படிகத் திட்டத்தில் இக்கனிமம் படிகமாகிறது. அசுபோலேன் கனிமத்தின் மூலக்கூற்று வாய்பாடு Mn⁴⁺(O,OH)₂·(Co,Ni,Mg,Ca)ₓ(OH)₂ₓ·nH₂O. ஆகும்.  

## பெயர்க் காரணம்
பண்டைய கிரேக்க மொழியில் மண்ணைப் போன்ற புகைக்கரி என்ற பொருளில் அசுபோலேன் என்று பெயரிடப்பட்டது
# முத்து காளை



***முத்து காளை*** (*Muthu Kaalai*) என்பது 1995 இல் வெளிவந்த தமிழ் திரைப்படம் ஆகும். கோகுல் கிருஷ்ணன் இயக்கியுள்ளார். கார்த்திக் மற்றும் சௌந்தர்யா ஆகியோர் முக்கிய கதாபாத்திரங்களில் நடித்திருக்கின்றனர். இளையராஜா இசையமைத்தார். 24 பிப்ரவரி 1995 இல் வெளிவந்து சராசரி கவனம் பெற்றது..  

## நடிகர்கள்

- கார்த்திக் முத்து காளை
- சௌந்தர்யா -பூஞ்சோலை
- துரைசாமி நெப்போலியன் - சக்திவேல்
- விஜயகுமார்
- சந்திரசேகர்
- கவுண்டமணி
- செந்தில்
- வடிவேலு (நடிகர்)
- மனோரமா
- வடிவுக்கரசி
- வைஷ்ணவி
- டிஸ்கோ சாந்தி
- பெரிய கருப்பு தேவர்
- சிங்கமுத்து

## பாடல்கள்

இத்திரைப்படத்திற்கு இளையராஜா இசையமைத்தார். கவிஞர் வாலி இயற்றிய அனைத்துப் பாடல்களும் 1995இல் வெளியிடப்பட்டது.  

| 1 | "அந்த கஞ்சி களையத்த" | எஸ். பி. பாலசுப்பிரமணியம், எஸ். ஜானகி | 5:06 |  |
| --- | --- | --- | --- | --- |
| 2 | "எங்கே வைப்பாரு" | எஸ். பி. பாலசுப்பிரமணியம், எஸ். ஜானகி | 4:52 |  |
| 3 | "ஏரெடுத்து ஏரெடுத்து" | எஸ். பி. பாலசுப்பிரமணியம், மனோரமா | 4:38 |  |
| 4 | "நல்ல காரம் பசுக்களெல்லாம்" | எஸ். பி. பாலசுப்பிரமணியம் | 4:29 |  |
| 5 | "புன்னை வனத்துக் குயிலே" | எஸ். பி. பாலசுப்பிரமணியம், எஸ். ஜானகி | 4:59 | } |
# தென்சு சில்லர்



**டான்சு சில்லர்** ( Tansu Çiller, துருக்கி: பிறப்பு: 24 மே 1946) ஒரு துருக்கிய கல்வியாளரும், பொருளியல் அறிஞரும், அரசியல்வாதியும் ஆவார். அவர் 1993 முதல் 1996 வரை துருக்கியின் 22 வது பிரதமராகப் பணியாற்றினார். இவர் துருக்கியின் ஒரே பெண் பிரதமர் ஆவார். உண்மைப் பாதை கட்சியின் தலைவர் என்ற முறையில், அவர் துருக்கிய துணை பிரதமராகவும் 1996 முதல் 1997 வரை துருக்கியின் வெளியுறவு அமைச்சராகவும் பணியாற்றினார் .  

பொருளியல் பேராசிரியரான, சில்லர் 1991 இல் பிரதமமந்திரி சுலைமான் டெமிரல் அமைச்சரவையில் பொருளாதாரப் பொறுப்போடு கூடிய மாநில அமைச்சராக நியமிக்கப்பட்டார். 1993 ஆம் ஆண்டில் டெமிரெல் துருக்கியின் ஜனாதிபதியாகத் தேர்ந்தெடுக்கப்பட்டபோது ,சில்லர் உண்மைப்பாதை கட்சியின் தலைவராகவும் அதே நேரம் பிரதம அமைச்சராகவும் தேர்ந்தெடுக்கப்பட்டார்..  

அப்பொழுது துருக்கிய ஆயுதப்படைகளுக்கும் குர்திஷ் பிரிவினைவாத அமைப்பான குர்திசியத் தொழிலாளர் கட்சிக்குமிடையேயான முரண்பாடுகள் தீவிரமாக இருந்தது. சில்லர் பதவியேற்றதும் பல்வேறு சீர்திருத்தங்களை மேற்கொண்டார். தேசியப் பாதுகாப்புக்காக அவர் கோட்டைத் திட்டத்தை செயல்படுத்தினார்.  

சிறப்பாக ஆயுதம் தாங்கிய இராணுவத்தைக் கொண்ட,சில்லர் அரசாங்கமானது குர்திசிய தொழிலாலர் அமைப்பை ஒரு பயங்கரவாத அமைப்பாக பதிவு செய்ய அமெரிக்காவை இணங்க வைத்தது.  

1994 உள்ளூர் தேர்தல்களில் வெற்றி பெற்ற சிறிது காலத்திற்குள், பெரிய அளவிலான திட்டங்களில் முதலீடு செய்ததும், சில்லரின் நம்பகத் தன்மையில்லாத இலக்குகளைக் கொண்ட வரவு-செலவுத் திட்டமும் துருக்கிய லிரா மற்றும் வெளிநாட்டு நாணய இருப்புக்களை கிட்டத்தட்ட சரியச் செய்துவிட்டன. அடுத்தடுத்த பொருளாதார நெருக்கடி மற்றும் சிக்கன நடவடிக்கைகளுக்கு இடையே, அவருடைய அரசாங்கம் ஐரோப்பிய ஒன்றிய-துருக்கி சுங்க ஒன்றியத்தில் 1995 இல் கையெழுத்திட்டது.  

சில்லருடைய அரசாங்கம் 1995 ஆம் ஆண்டு அஜீனிய ஆட்சி கவிழ்ப்பு முயற்சியை ஆதரித்தது என்றும், இமா / கார்டாக் தீவுகளின் இறையாண்மையைக் கூறி கிரேக்கத்துடன் பதட்டங்களை அதிகரித்தது என்றும் கூறப்பட்டது. 1995 பொதுத்தேர்தலில் இவரது உண்மைப்பாதைக் கட்சி மூன்றாவது வெற்றி பெற்றது எனினும் 1996 இல் நேமெஸ்ட்டின் ஏர்பாக்கன் தலைமையிலான சமூக நலக்கட்சி அமைச்சரவை பொறுப்பேர்க்கும் வரை சில்லர் பிரதமராக பதவியில் நீடித்து இருந்தார். இந்த அமைச்சரவையிலும் சில்லர் துணைப்பிரதமராகவும் வெளிவிவகாரத்துறை அமைச்சராகவும் பதவி வகித்தார்.  

## பின்னணி மற்றும் ஆரம்ப வாழ்க்கை
கில்லர் இஸ்தான்புலில் 1946 இல் ஒரு நடுத்தரக் குடும்பத்தில் பிறந்தார். அவரது தந்தை முதலில் ஒரு பத்திரிகையாளராகவும் பின்னர் 1950 களில் பிலேஸ்கிக் மாகாணத்தின் துருக்கிய ஆளுனராகவும் இருந்தார். தென்சு குடும்பத்தில் ஒரே குழந்தை ஆவார். அவர் இஸ்தான்புல்லில் உள்ள அமெரிக்க பெண்கள் கல்லூரியில் பட்டம் பெற்ற பின் , இஸ்தான்புல்லில் ராபர்ட் கல்லூரியில் ஸ்கூல் ஆஃப் எகனாமிக்ஸில் பட்டம் பெற்றார். ஐக்கிய அமெரிக்காவுக்கு மேற்படிப்புக்குச் சென்ற சில்லர், நியூ ஹாம்சயர் பல்கலைக்கழகத்தில் முதுகலைப் பட்டம் பெற்றபின் கனெக்டிகட் பல்கலைக்கழகத்தில் முனைவர் பட்டம் பெற்றார். பின்னர் அவர் யேல் பல்கலைக்கழகத்தில் தனது ஆய்வு முனைவர் படிப்பை முடித்தார். மற்றும் மார்ஷல் கல்லூரியில் பொருளாதாரம் போதித்து வந்தார்.
# கோகுல கிருஷ்ணன்



**கோகுல் கிருஷ்ணன்** என்பவர் இந்திய திரைப்பட இயக்குநர் ஆவார். 1980 கள் மற்றும் 1990 களில் கார்த்திக் நடிகரைக் கொண்டு திரைப்படங்களை இயக்கியுள்ளார். ஃபாசில் அவர்களுடன் மலையாளம் திரைப்படங்களில் பணியாற்றியுள்ளார். பாசில் இயக்கிய தமிழ்த் திரைப்படங்களுக்கு வசனம் எழுதினார்.  

நடிகர் கார்த்திக் கதாநாயகனாக கொண்டு *முத்து காளை* (1995), *பூவரசன்* (1996) மற்றும் *உதவிக்கு வரலாமா* (1998) ஆகிய திரைப்படங்களை இயக்கியுள்ளார்.‌  

28 அக்டோபர் 2008 இல் இறந்தார்.  

## திரைப்படங்கள்
### இயக்குநர்
| **ஆண்டு** | **திரைப்படம்** | **குறிப்பு** |
| --- | --- | --- |
| 1982 | *அர்ச்சனைப் பூக்கள்* |  |
| 1983 | *ஆனந்த கும்மி* |  |
| 1986 | *மரகத வீணை* |  |
| 1995 | *முத்து காளை* |  |
| 1996 | *பூவரசன்* |  |
| 1998 | *உதவிக்கு வரலாமா* | } |

### வசனகர்த்தா
- *பூவே பூச்சூடவா* (1985)
- *பூவிழி வாசலிலே* (1987)
- *என் பொம்முக்குட்டி அம்மாவுக்கு* (1988)
- *வருஷம் 16* (1989)
- *அரங்கேற்ற வேளை* (1990)
- *கோபுர வாசலிலே* (1991)
- *கற்பூர முல்லை* (1991)
- *கிளிப்பேச்சு கேட்கவா* (1993)
- *பொன்னுமணி* (1993)
- *எஜமான்* (1993)
- *ராஜகுமாரன்* (1994)
- *நந்தவனத் தேரு* (1995)
- *காதலுக்கு மரியாதை (திரைப்படம்)* (1997)
- *டைம்* (1999)
- *கண்ணுக்குள் நிலவு* (2000)
- *பிரண்ட்ஸ்* (2001)
- *கண்டேன் சீதையை* (2001)
- *காசி* (2001)
- *என் மன வானில்* (2002)
- *மேஜிக் மேஜிக் 3டி* (2003)
- *எங்கள் அண்ணா (திரைப்படம்)* (2004)
- *ஒரு நாள் ஒரு கனவு* (2005)
- *சாது மிரண்டா* (2008)

## ஆதாரங்கள்
# இலங்கைத் துடுப்பாட்ட அணியின் தென்னாப்பிரிக்கச் சுற்றுப்பயணம் 2019


இலங்கைத் துடுப்பாட்ட அணி 2019 பெப்ரவரி, மார்ச் மாதங்களில் தென்னாப்பிரிக்காவில் இரண்டு தேர்வுத் துடுப்பாட்டப் போட்டிகளிலும், ஐந்து ஒருநாள் (ஒநாப) போட்டிகளிலும், மூன்று பன்னாட்டு இருபது20 (இ20ப) போட்டிகளிலும் விளையாடியது.  

2019 பெப்ரவரியில், தினேஸ் சந்திமல் இலங்கை அணியின் தலைவர் பதவியில் இருந்து நீக்கப்பட்டு திமுத் கருணாரத்ன தேர்வுத் துடுப்பாட்ட அணிக்குத் தலைமை தாங்க நியமிக்கப்பட்டார். தேர்வுத் தொடரை இலங்கை அணி 2–0 என்ற கணக்கில் வென்று, தென்னாப்பிரிக்காவில் தேர்வுத் தொடர் ஒன்றை வென்ற முதலாவது ஆசிய அணி என்ற சாதனையைப் பெற்றது.  

ஒருநாள் தொடரை தென்னாப்பிரிக்கா 5–0 என்ற கணக்கில் வென்றது. இரண்டு ஆண்டுகளில் நான்காவது தடவையாக இலங்கை அணி ஒருநாள் தொடரை எந்த ஆட்டத்தையும் வெல்லாமல் தோல்வியடைந்தது.  

இ20ப தொடரில், முதலாவது போட்டிக்கு பிரான்சுவா டு பிளெசீ தென்னாப்பிரிக்காவின் தலைவராக அறிவிக்கப்பட்டார், ஏனைய இரண்டிற்கும் ஜே பி டுமினி தலைவராக அறிவிக்கப்பட்டார். தென்னாப்பிரிக்க அணி 3–0 என்ற கணக்கில் தொடரை வென்றது.  

## அணிகள்
| தேர்வுகள் | ஒருநாள் | இ20ப |  |  |
| --- | --- | --- | --- | --- |
| * பிரான்சுவா டு பிளெசீ (த)
* அசீம் ஆம்லா
* தெம்ப பவுமா
* தியூனிசு டி புருயின்
* குவின்டன் டி கொக் (குகா)
* டீன் எல்கார்
* சுபைர் அம்சா
* கேசவ் மகாராஜ்
* ஐடான் மார்க்ராம்
* வியான் முல்டர்
* துவான் ஒலிவியர்
* வெர்னன் ஃபிலான்டெர்
* காகிசோ ரபாடா
* டேல் ஸ்டெய்ன் | * திமுத் கருணாரத்ன (த)
* நிரோசன் டிக்வெல்ல (துணை, குகா)
* லசித் எம்புல்தெனிய
* ஒசாடா பெர்னாண்டோ
* விசுவா பெர்னாண்டோ
* சமிக்க கருணாரத்தின
* சுரங்க லக்மால்
* குசல் மெண்டிசு
* அஞ்சலோ பெரேரா
* குசல் பெரேரா
* கசும் ராஜித்த
* இலக்சன் சந்தக்கன்
* முகம்மது சிராசு
* கவ்சால் சில்வா
* தனஞ்சய டி சில்வா
* மிலிந்த சிரிவர்தன
* லகிரு திரிமான்ன | * திமுத் கருணாரத்ன (த)
* நிரோசன் டிக்வெல்ல (குகா)
* லசித் எம்புல்தெனிய
* ஒசாடா பெர்னாண்டோ
* விசுவா பெர்னாண்டோ
* சாமிக்க கருணாரத்தின
* சுரங்க லக்மால்
* குசல் மெண்டிசு
* அஞ்சலோ பெரேரா
* குசல் பெரேரா
* கசுன் ராஜித்த
* இலக்சன் சந்தக்கன்
* முகம்மது சிராசு
* கவ்சால் சில்வா
* தனஞ்சய டி சில்வா
* மிலிந்த சிரிவர்தன
* லகிரு திரிமான்ன | * பிரான்சுவா டு பிளெசீ (த)
* குவின்டன் டி கொக் (குகா)
* ஜே பி டுமினி
* ரீசா என்ட்ரிக்சு
* ஐடென் மார்க்ரம்
* டேவிட் மில்லர்
* வியான் மூல்டர்
* லுங்கி நிகிடி
* ஆன்ரிச் நோர்ட்சி
* அன்டிலே பெலுக்வாயோ
* துவைன் பிரிட்டோரியசு
* ககிசோ ரபாடா
* தப்ராய்சு சாம்சி
* டேல் ஸ்டெய்ன்
* இம்ரான் தாஹிர்
* ராசி வா டெர் டுசென் | } |

## தேர்வுத் தொடர்
### 1-வது தேர்வு

### 2-வது தேர்வு

## ஒருநாள் தொடர்
### 1-வது ஒநாப

### 2-வது ஒநாப

### 3-வது ஒநாப

### 4-வது ஒநாப

### 5-வது ஒநாப

## இ20ப தொடர்
### 1-வது இ20ப

### 2-வது இ20ப

### 3-வது இ20ப
# 364



**364** (**CCCLXIV**) பழைய யூலியன் நாட்காட்டியில் வியாழக்கிழமை ஆரம்பமான ஒரு நெட்டாண்டாகும். இவ்வாண்டு அக்காலத்தில் "அகஸ்டசு மற்றும் வரோனியானுசு ஆகியோரின் ஆட்சி ஆண்டு" (*Year of the Consulship of Sabinus and Camerinus*) எனவும், "ஆண்டு 1117" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 364 என அழைக்கும் முறை நடைமுறைக்கு வந்தது.  

## நிகழ்வுகள்

### உரோமைப் பேரரசு
- பெப்ரவரி 17 &ndash; உரோமைப் பேரரசர் யோவியன் எட்டு மாத கால ஆட்சியின் பின்னர் அனத்தோலியாவில் தியானா என்ற இடத்தில் உள்ள பாசறை ஒன்றில் மர்மமான முறையில் இறந்து கிடக்கக் கன்டுபிடிக்கப்பட்டான்.
- பெப்ரவரி 26 &ndash; நைசியாவில் உரோமை இராணுவத்தினரால் முதலாம் வலந்தீனியன் பேரரசராக அறிவிக்கப்பட்டார். இவர் வலந்தீனிய அரச வம்சத்தை ஏர்படுத்தி மேற்கு உரோமைப் பேரரசு முதல் ரைன் ஆறு வரை ஆட்சி செய்தான். பின்னர் பாரிசில் நிலை கொண்டு முழுப் பிராந்தியத்தையும் நிருவகித்தார்.
- மார்ச் 28 &ndash; முதலாம் வலந்தியனின் சகோதரன் வேலன்சு *அகுஸ்தசு* என்ற பட்டத்தைப் பெற்றான். இவன் கிழக்கு உரோமைப் பேரரசை தன்யூப் ஆறு முதல் பாரசீக எல்லை வரை ஆண்டான்.

### சமயம்
- கிரேக்கத்தின் லாவோதிசியா பேரவை திருச்சபையைக் கேள்விக்குட்படுத்தி, விவிலியத் திருமுறை நூல்களை கொண்டுவர எத்தனித்தது, ஆனாலும் அது தோல்வியில் முடிந்தது.

### அறிவியல்
- கிரேக்கக் கணிதவியலாளர் அலெக்சாந்திரியாவின் தியோன் சூரிய மறைப்பை சூன் 16 இலும், நிலவு மறைப்பை நவம்பர் 25 இலும் அவதானித்தார்.

## பிறப்புகள்

## இறப்புகள்
# கிழக்கு முகம்



***கிழக்கு முகம்*** என்பது 1996 இல் வெளிவந்த இந்திய தமிழ் திரைப்படமாகும். எம். அண்ணாதுரை என்பவர் இயக்கியுள்ளார். கார்த்திக், ரேஷ்மா போன்றோர் முக்கிய கதாப்பாத்திரத்தில் நடித்திருந்தனர். கோவிந்த்ராஜ், தங்கவேல் போன்றோர் தயாரித்திருந்தார். ஆதித்தியன் இசை அமைத்துள்ளார். 1996 சனவரி 15 இல் வெளிவந்தது. அதே நாள் கார்த்திக் உள்ளத்தை அள்ளித்தா திரைப்படமும் வெளியானது. ஆதித்தியன் இசையமைப்பில் கவிஞர் வைரமுத்து பாடல்களை எழுதினார்.  

## நடிகர்கள்
- கார்த்திக் - வேணு
- ரேஷ்மா - பூங்கொடி
- ராதாரவி - பூங்கொடி தந்தை
- ஆனந்த ராஜ் - நாகராஜ்
- சார்லி
- டெல்லி கணேஷ் - குருக்கள்
- அலெக்ஸ் - கண்ணப்பன்
- வடிவுக்கரசி -வேணுவின் தாய்
- டி. எஸ். இராகவேந்திரா
- சத்யபிரியா - பூங்கொடி தாய்
- குமரிமுத்து - கிராமத்து மனிதர்
- சாந்தி வில்லியம்ஸ்
# குணவாயில் சிவன் கோயில்



**குணவாயில் சிவன் கோயில்** கேரள மாநிலத்திலுள்ள தேவார வைப்புத்தலமாகும்.  

## அமைவிடம்
கொடுங்களூருக்கு மேற்குப்புறத்தில் இக்கோயில் அமைந்துள்ளதாக க.வெள்ளைவாரணனார் கூறுகிறார்.  

## தொடர்புடைய பாடல்
சிலப்பதிகாரத்தில் கூறப்படுகின்ற குணவாயிற் கோட்டம் இதுவென்று கூறப்படுகிறது. இக்கோயிலோடு தொடர்புடைய அப்பர் பாடல் பின்வருமாறு அமையும்.
# ரேஷ்மா (நடிகை)



**ரேஷ்மா** என்பவர் தமிழக நடிகை ஆவார்.  

*கிழக்கு முகம்* (1996) திரைப்படத்தில் முதன் முறையாக நடித்தார். அத்திரைப்படத்தில் கார்த்திக் நாயகனாக நடித்துள்ளார். 1996 இல் களஞ்சியம் இயக்கத்தில் பூமணி திரைப்படத்தில் நடித்தார்.  

ராம்கி (நடிகர்) நடிப்பில் நந்தாதிரைப்படத்தில் நடித்தார்.  

## திரைப்படங்கள்
சில திரைப்படங்கள்  

- *கிழக்கு முகம்*
- *பூமணி*
- டோரா
- ஜீபூம்பா
- *நீ எந்தன் வானம்*
- வடுகப்பட்டி மாப்பிள்ளை
- *என்னை தாலாட்ட வருவாளா*

## ஆதாரங்கள்
# கீரெசு தற்காப்பு



**கீரெசு தற்காப்பு** (*Keres Defence*) கீழ்கண்ட நகர்வுகளுடன் தொடங்கும் ஒரு சதுரங்கத் திறப்பு ஆட்டமாகும். இதை கங்காரு திறப்பு அல்லது பிராங்கோ-இந்தியன் தற்காப்பு என்ற பெயர்களாலும் அழைப்பர்.  
:1. d4 e6  
:2. c4 Bb4+  
எசுத்தோனிய கிராண்டு மாசுட்டர் பால் கீரெசு பெயரால் இச்சதுரங்கத் திரப்பு அழைக்கப்படுகிறது.  
## வரலாறு
1851 ஆம் ஆண்டு இலண்டனில் யோகான் லோவெந்தால் மற்றும் என்றி தாமசு பக்கிள் இருவருக்கும் இடையில் நடைபெற்ற போட்டியின் 4 ஆவது ஆட்ட்த்தில் இத்திறப்பு ஆடப்பட்டது. தற்போது இத்திறப்பிற்கான செந்தர நகர்வாக 3.Bd2 என்று ஆடலாம் என ஓவார்டு சிடௌண்டன் பரிந்துரைக்கிறார்.  
## விவாதம்
3.Nc3, 3.Nd2, அல்லது 3.Bd2 என்று வெள்ளையால் விளையாட முடியும். பெரும்பாலும் ஆட்டம் நிம்சோ-இந்தியன் தற்காப்பு, டச்சு தற்காப்பு, ராணியின் பலி மறுப்பாட்டம், ஆங்கிலத் தற்காப்பு அல்லது போகோ-இந்தியன் தற்காப்பு போன்ற திறப்பாட்டங்களுக்கு நிலை மாறலாம். 3.Nc3 என நகர்த்தினால் மேற்கூறப்பட்ட திறப்புகளில் ஒன்றை நோக்கி ஆட்டம் செல்லலாம்.  
3...Nf6 என்றால் அது (நிம்சோ-இந்தியன்) என்றும், 3...f5 என்றால் (டச்சு; பக்கள் 3...Bxc3+ 4.bxc3 f5! என விளையாடலாம் என்கிறார் கோர்ன்  
3...d5 என்ற நகர்வு (வழக்கமான ராணியின் பலி மறுப்பாட்டம்),அல்லது 3...b6 (ஆங்கிலத் திறப்பு). 3.Nd2 என ஆடினால் கருப்புக்கு ஆடுவதற்கு 3...Nf6 4.Nf3 என்ற போகோ இந்தியன் தற்காப்பைத் தவிர ஒரே சாத்தியம் தான்.  

3.Bd2 நகர்த்தலுக்குப் பின்னர் 3...Bxd2+ என நகர்த்தி கருப்பு ஆட்டத்தைப் போகோ-இந்திய வரிசையில் தொடர முடியும். 3...a5 என்று விளையாடினாலும் வெள்ளை Nf3 என ஆடுமாயின் ஆட்டம் போகோ-இந்திய வரிசைக்கே நிலைமாறும். அல்லது வெள்ளையை e4 நகர்த்தலுக்கும் அனுமதிக்கலாம். 3...Qe7 4.e4 d5 (1995 இல் சான் லூயிசு போட்டியில் லியனோசு எதிர் ஆப்மான் ஆட்ட்த்தில் கருப்புக்கு நல்ல ஆட்டம் கிடைத்தது 4...Nf6 5.a3 Bxd2+ 6.Nxd2 d6 7.Bd3 e5 8.d5 0-0) 5.Bxb4 (5.e5 , 1985 இல் டிம்மான் எதிர் சிப்ராகெட்டு ஆட்டம்) Qxb4+ 6.Qd2! Qxd2+ (ஒருவேளை 6...Nc6 என்றால் பின்னர் 7.Nc3!) 7.Nxd2 வெள்ளைக்கு நேராக அனுகூலம் கிடைக்கும்
# விக்னேஷ்



**விக்னேஷ்** (பிறப்பு 9 ஏப்ரல் 1971) என்பவர் தமிழ்த் திரைப்பட நடிகர் ஆவார். இந்தியாவில் தமிழ்நாடு ஈரோட்டில் பிறந்தவர்.  

*கிழக்குச் சீமையிலே*, *காதலி*, *ராமன் அப்துல்லா*, *வேலை*, *அப்பு*, *என்னை தாலாட்ட வருவாளா*, *சூரி* மற்றும் *ஆச்சார்யா (திரைப்படம்)* போன்ற திரைப்படங்களில் நடித்துள்ளார்.  

பாலா இயக்கத்தில் *சேது* திரைப்படத்தில் நடித்து புகழ்பெற்றார்.  

## திரைப்படங்கள்
| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| 1992 | *சின்னத்தாயி* | பொன்ராசு | முதல் படம் |
| 1993 | *அம்மா பொண்ணு* | ஆனந்த் |  |
| *கிழக்குச் சீமையிலே* | சீனு |  |  |
| *உழவன்* | சுந்தரம் சகோதரன் |  |  |
| 1995 | *பசும்பொன்* | ராசா |  |
| *மனதிலே ஒரு பாட்டு* | ஆனந்த் |  |  |
| *முத்து குளிக்க வாரிகலா* | செல்லப்பா |  |  |
| *செல்லக்கண்ணு* | செல்லக்கண்ணு |  |  |
| *நாடோடி மன்னன்* | ரமேஷ் |  |  |
| *மண்ணுக்கு மரியாதை* | பாண்டியன் |  |  |
| 1996 | *வெற்றி முகம்* |  |  |
| *டேக் இட் ஈசி ஊர்வசி* | சுப்ரமணி |  |  |
| 1997 | *பொங்கலோ பொங்கல்* | சுப்ரமணி |  |
| *காதலி* | கோபால் |  |  |
| *காதல் பலி* | பாலு |  |  |
| *ராமன் அப்துல்லா* | ராமன் |  |  |
| 1998 | *வேலி* | கணேஷ் |  |
| *கண்ணெதிரே தோன்றினாள்* | சக்தி | கௌரவத்தை தோற்றம் |  |
| 1999 | *சுயம்வரம் (1999 திரைப்படம்)* |  |  |
| *புது குடித்தனம்* | அசோக் |  |  |
| 2000 | *அப்பு* | மனோ |  |
| *நீ எந்தன் வானம்* | சத்யா |  |  |
| 2003 | *என்னை தாலாட்ட வருவாளா* | சந்தோஷ் |  |
| *சூரி* | சூர்யா |  |  |
| *வாணி மகால்* |  |  |  |
| 2005 | *உள்ளக் கடத்தல்* | சக்தி |  |
| *ஆதிக்கம் (திரைப்படம்)* | குரு |  |  |
| 2006 | *ஆச்சார்யா (திரைப்படம்)* | சாமி |  |
| 2008 | *மலரினும் மெல்லிய* | இளங்கோ |  |
| 2009 | *குடியரசு* | கண்ணன் |  |
| *ஈசா* | ஈசா |  |  |
| 2010 | *கௌரவர்கள் (திரைப்படம்)* | கணேசன் |  |
| 2013 | *புவனக்காடு* | மணி பாரதி |  |
| 2016 | *அவன் அவள்* | வெங்கட் கிருஷ்ணன் |  |
| 2018 | *ஆருத்ரா* | நம்பி |  |
| *அன்புக்கு பஞ்சமில்லை* | படபிடிப்பு |  |  |

## ஆதாரங்கள்
# கும்கர் சுரங்கம்


**கும்கர் சுரங்கம்** (*Kumhar mine*) உலகிலுள்ள மிகப்பெரிய மக்னீசியம் சுரங்கங்களில் ஒன்றாகும். இது பாக்கித்தான் நாட்டின் வடக்குப் புறத்தில் உள்ள கைபர் பக்துன்வா மாகாணத்தில் அமைந்துள்ளது. இச்சுரங்கத்தில் 14 மில்லியன் டன்கள் தாது அதாவது 46% மக்னீசியம் இருப்பாக உள்ளதாக திட்டமிடப்பட்டுள்ளது.
# சின்னத்தாயி



***சின்னத்தாயி*** என்பது 1992 இல் வெளிவந்த தமிழ் திரைப்படம் ஆகும். எஸ். கணேஷ் இயக்கியிருந்தார். விக்னேஷ் மற்றும் பத்மசிறீ ஆகியோர் முக்கிய கதாபாத்திரங்களில் நடித்திருக்கின்றனர். வேதா இப்படத்தை தயாரித்துள்ளார்.  

இளையராஜா இசையமைத்திருந்தார். இப்படம் 1 பிப்ரவரி 1992 இல் வெளிவந்தது..  

## நடிகர்கள்
- விக்னேஷ் பொன்ராசு
- பத்மசிறீ - சின்னத்தாயி
- ராதாரவி - சங்கர பாண்டியன் காவலர்
- வினு சக்ரவர்த்தி - வீரமுத்து நாச்சியார்
- துரைசாமி நெப்போலியன் - சாமுண்டி
- கவுண்டமணி
- செந்தில்
- சபிதா ஆனந்த்
- விசித்ரா

## கதைச்சுருக்கம்
நகரத்தில் படிப்பை முடித்த பொன்ராசு (விக்னேஷ்) தன் கிராமத்திற்கு திரும்புகிறான். பொன்ராசுவின் தந்தை வீரமுத்து நாய்க்கர் (வினு சக்ரவர்த்தி). அவர் சுடலை மாட சாமியாக ஊரை சுற்றிவரும் பொழுது, அவர் எதிரில் யார் வந்தாலும் கொன்றுவிடுவார். கிராமப் பெண்ணான சின்னத் தாயியை (பத்மாஸ்ரீ) சிறு வயதிலிருந்தே பொன்ராசு விரும்பு வருகிறான். பொன்ராசு மீதும் சின்னத் தாயிக்கு ஒரு நல்ல அபிப்பிராயம் உண்டு.  

அந்த ஜோடியின் காதலை சின்னத் தாயியின் தாய் ராசம்மா (சபிதா ஆனந்த்) ஏற்றுக்கொள்ளவில்லை. தான் சிறுவயதில் ஒரு பாடகரால் ஏமாற்றப்பட்ட நிலை தன் மகளான சின்னத் தாயிக்கு ஏற்படக்கூடாது என்று எண்ணுகிறாள் ராசம்மா. சாமுண்டியின் (நெப்போலியன்) இரண்டாவது மனைவி தான் ராசம்மா.  

ராசம்மா சின்னத் தாயியை பொன்ராசுவை மறந்துவிடுமாறு வலியுறுத்துகிறாள். தொடக்கத்தில் பொன்ராசுவை தவிர்த்தாலும், பின்னர் இருவரும் மிகவும் நெருக்கமாக, சின்னத் தாயி கருவுருகிறாள். அவ்வாறாக, வீரமுத்து சாமியாடி ஊரைச்சுற்றி வரும் பொழுது, அவர் எதிரில் ராசம்மா தோன்றி காதல் கர்ப்பம் பற்றி உண்மையை கூறுகிறாள். அதிர்ந்து போன வீரமுத்து, ராசம்மாவை கொல்லாமல் விடுகிறார். அச்செயலை கிராம மக்கள் கெட்ட சகுனமாக கருதினர். பின்னர், பொன்ராசுவிற்கு புத்திமதி சொல்லி, நகரத்திற்கு அவனின் பெற்றோர் அனுப்பிவிடுகிறார்கள்.  

அவ்வாறாக ஒரு நாள், சாமுண்டி சின்னத் தாயியிடம் தகாத முறையில் நடந்துகொள்ள முயற்சிக்கும் பொழுது, ராசம்மாவை கொன்றுவிடுகிறான். பஞ்சாயத்தில், வீரமுத்து சாமுண்டியை கோவிலுக்கு கப்பம் கட்ட உத்தரவிட்டு, தன் மகனின் செயலை மூடி மறைக்கிறார். சின்னத் தாயி போலீசில் புகார் தர, சாமுண்டியை கைது செய்ய முயற்சிக்கிறார் சங்கரபாண்டியன் (ராதா ரவி). மாறாக வீரமுத்துவை கைது செய்யும் நிலை ஏற்படுகிறது. மீண்டும் ஊர் திரும்பிய பொன்ராசு, புதிய சாமியாடியாகி ஊரை சுற்றிவரும் பொழுது, குழந்தையுடன் அவன் முன் வந்து நிக்கிறாள் சின்னத் தாயி. சின்னத் தாயிக்கு என்னவானது என்பதே மீதிக் கதையாகும்.  

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கவிஞர் வாலி எழுதியிருந்தார். இப்படத்தின் "கோட்டைய விட்டு" என்ற பாடல் மாயாமாளவகௌளை இராகத்தில் அமைக்கப்பட்டது.  
| "அரும்பரும்பா சரம் தொடுத்து" | பி. சுசீலா | 5:17 |  |
| --- | --- | --- | --- |
| "ஆறுமுக மங்கலத்தில்" | குழுவினர் | 1:15 |  |
| "கோட்டைய விட்டு வேட்டைக்கு" | எஸ். பி. பாலசுப்பிரமணியம் | 1:17 |  |
| "கோட்டைய விட்டு வேட்டைக்கு" | எஸ். ஜானகி | 5:02 |  |
| "கோட்டைய விட்டு " | உமா ரமணன், கல்பனா | 5:02 |  |
| "நான் ஏரிக்கரை மேலிருந்து" | கே. ஜே. யேசுதாஸ், சுவர்ணலதா | 5:08 |  |
| "நான் ஏரிக்கர மேலிருந்து" | இளையராஜா | 4:58 |  |
| "நான் இப்போதும் எப்போதும்" | எஸ். பி. பாலசுப்பிரமணியம், எஸ். ஜானகி | 4:55 | } |

## வரவேற்பு
நல்ல விமர்சனங்களை பெற்ற இத்திரைப்படம் பாக்ஸ் ஆபீசில் 100 நாட்களுக்கு ஓடியது.  

## ஆதாரங்கள்
# பாகு கோட்டை


**பாகு கோட்டை** (*Bahu Fort*) சம்மு காசுமீர் மாநிலத்தில் உள்ள சம்மு நகரில் அமைந்துள்ளது. இந்த கோட்டை முந்தைய ஆட்சியாளரால் நிர்மாணிக்கப்பட்டதாகக் கூறப்படுகிறது, 19 ஆம் நூற்றாண்டில் டோக்ரா பேரரசு காலத்தில் ராசா குலாப் சிங் அவர்களால் போது புதுப்பிக்கப்பட்டது . கோட்டையானது மதச்சார்பு இடமாகவும், அதன் எல்லைகளுக்குள் சம்முவின் முக்கிய தெய்வமாகிய இந்து தெய்வம் காளிக்கு அர்ப்பணிக்கப்பட்ட ஒரு கோவில் உள்ளது. இந்த ஆலயம் "பவெ வாலி மாதா கோவில்" என அறியப்படுகிறது .
# அம்மா பொண்ணு



**அம்மா பொண்ணு** (*Amma Ponnu*) என்பது 1993 இல் வெளிவந்த தமிழ் திரைப்படம் ஆகும். இது காதல் திரைப்படம் வகையை சேர்ந்தது. இதனை அருண் இயக்கியுள்ளார்.  

விக்னேஷ், அகிலா, நாகேஷ், கே. ஆர். விஜயா, கவுண்டமணி, செந்தில், பொன்வண்ணன் மற்றும் நந்தகோபால் ஆகியோர் நடித்துள்ளனர். 1993 ஆம் ஆண்டு ஏப்ரல் மாதம் 9 ஆம் நாள் படம் வெளிவந்தது.  

## நடிகர்கள்

- விக்னேஷ் - ஆனந்த்
- அகிலா - பாரதி
- நாகேஷ் - வாத்தியார்
- கே. ஆர். விஜயா - பரணி அம்மா
- கவுண்டமணி
- செந்தில்
- பொன்வண்ணன்
- நந்தகோபால்
- சொக்கலிங்க பாகவதர்
- ஆர். நீலகண்டன்
- எஸ். என். லட்சுமி
- தேனி குஞ்சரம்மாள்

## ஒலிப்பதிவு

இத்திரைப்படத்திற்கு ஏகாந்தன் இசையமைத்துள்ளார். 1993 ஆம் ஆண்டு ஐந்து பாடல்கள் வெளியிடப்பட்டன. புலமைப்பித்தன், முத்துலிங்கம், காளிதாசன் மற்றும் காதல்மதி ஆகியோர் பாடல்களை எழுதியிருந்தனர்.  

| 1 | "சித்திர பூவிழி" | எஸ். பி. பாலசுப்பிரமணியம் | 5:23 |  |
| --- | --- | --- | --- | --- |
| 2 | "எந்தன் காதல்" | எஸ்.பி.பாலசுப்பிரமணியம், மின்மினி | 4:55 |  |
| 3 | "இசயவனே" | கே. ஜே. யேசுதாஸ் | 5:06 |  |
| 4 | "சூரிதியோடா" | எஸ்.பி.பாலசுப்பிரமணியம், ஈ.வி.சந்திரன் | 5:09 |  |
| 5 | "வனமென்னா" | மனோ, லலிதா | 4:32 | } |
# கீதா தத்



**கீதா தத்** (*Geeta Dutt*) என்ற கீதா கோஷ் ராய் சௌத்ரி (23 நவம்பர் 1930 – 20 சூலை 1972)) வங்க மொழி மற்றும் இந்தி மொழிகளில் குறிப்பிடத்தக்க பின்னணி பாடகியாவார். இந்தியப் பிரிப்புக்கு முன்னாலிருந்த பரித்பூரில் பிறந்துள்ளார். இவர் இந்தி திரைப்படங்களில் முக்கியத்துவம் பெற்ற பின்னணிப் பாடகர் ஆவார். பெங்காலி மொழித் திரைப்படங்களிலும், திரையிசையில்லாப் பாடல்களையும் பாடியுள்ளார்.  

## ஆரம்ப வாழ்க்கை
கீதா கோஷ் ராய் சௌத்ரி, வங்காள தேசத்திலுள்ள ஷரியத்பூர் மாவட்டத்திலுள்ள கோசைர்காட் உப்சில்லா என்ற இடத்திலுள்ள இடில்பூர் கிராமத்தின் ஒரு ஜமீந்தார் குடும்பத்தின் 10 குழந்தைகளுள் ஒருவராகப் பிறந்தார். இது பிரித்தானிய இந்தியாவின் பரித்பூர் மாவட்டத்தில் இருந்தது. பின்னர் 1940களில் தங்களின் நிலம் மற்றும் சொத்துகளை விட்டு விட்டு இவர்களது குடும்பம் கொல்கத்தா மற்றும் அசாம் போன்ற பகுதிகளுக்கு சென்றது. 1942-ல் இவரது பெற்றோர்கள் மும்பையிலுள்ள ஒரு அடுக்கு மாடி குடியிருப்பில் வாழ்ந்தனர். கீதா தனது 12வது வயது வரை பெங்காலி உயர் நிலைப்பள்ளியில் கல்வி பயின்றார்.) கீதா பின்னர் ஒரு தீவிரமான உளப் பிறழ்ச்சிசிக்கு ஆளானாதில்லாமல், நிதி பிரச்சினையிலும் சிக்கினார். தனது பாடல் வாழ்க்கையை மீண்டும் தொடங்க முயற்சித்தார். "பதுரு பரான்" (1967) பெங்காலி மொழித் திரைப்படத்தில் முன்னணி பாத்திரத்தில் நடித்தார். "அனுபவ்" என்ற படத்தில் இவரது பாடல் பிரமிக்கத்தக்க வகையில் அனைவரையும் கவர்ந்தது. "கனு ராய்" என்பது இவரது கடைசி இசையாகும்.  

## இறப்பு
அதிகப்படியான மதுவை குடிப்பதால் ஏற்படும் கல்லீரல் இழைநார் வளர்ச்சி நோயால் ஜூலை 20 அன்று மும்பையில் காலமானார்.  

## குறிப்பிடத்தக்க பாடல்கள்
இந்தித் திரைப்படங்களில் 1200 பாடல்களுக்கு மேல் இவர் பாடியிருக்கக் கூடும். கூடுதலாக, மராத்தி, பெங்காலி, மைதிலி, போஜ்பூரி மற்றும் பஞ்சாபி உட்பட பல இந்திய பிராந்திய மொழிகளில் பாடியுள்ளார். நேபாளி படமான * மைட்டிகார் * படத்தின் பாடலில் பாடியுள்ளார். எஸ். டி. பர்மன் ,ஓ. பி. நய்யார், ஹேமந்த் குமார், மதன் மோஹன் இசையமைப்பிலும் மற்றும் ஒரு சில பெங்காலி பாடல்களையும் பாடியுள்ளார்.  

## அரசு அங்கீகாரம்

இந்திய அஞ்சல் துறை 2013 மற்றும் 2016 இல் கீதா தத்தின் நினைவாக அஞ்சல் வில்லைகளை வெளியிட்டது.
# கம்பம் (சமயம்)

, சித்தோர்கார் கோட்டை, இராஜஸ்தான், இந்தியா]]  

**கம்பம்** அல்லது **ஸ்தம்பம்** (**Stambha**) அழகிய வேலைபாடுகளுடன் கூடிய உயரமான கற்தூண் அல்லது மரத்தூணை குறிக்கும். இந்து, சமணத் தொன்மவியல் சாத்திரங்கள், இக்கம்பங்கள் சொர்கத்தையும், பூமியை இணைப்பதாக கூறுகிறது. அதர்வண வேதத்தில், பிரபஞ்சத்தை கம்பம் தாங்குகிறது எனக்கூறுகிறது.  

கம்பங்கள் பல காரணத்திற்காக நிறுவப்படுகிறது என இந்தியக் கட்டிடக் கலை கூறுகிறது.  
- கோயில் கருவறை முன்னர் நிறுவப்படும் கொடிக் கம்பம் - (துவஜ ஸ்தம்பம்)
- போர் வெற்றியை கொண்டாட நிறுவப்படும் வெற்றித் தூண் - (கீர்த்தி கம்பம்)
- கௌதம புத்தர் நினைவாக அசோகர் நிறுவிய தூண்கள்
- தீர்த்தங்கரர்கள் கோயில் முன் நிறுவப்பட்ட **மானஸ்தம்பம்**

## படக்காட்சியகம்

## இதனையும் காண்க
- அசோகரின் தூண்கள்
- தில்லி இரும்புத் தூண்
- ஹேலியோடோரஸ் தூண்
- தார் இரும்புத் தூண்
- வெற்றித் தூண்
- கொடிமரம்
# உருகுவையின் இறப்பில்லா ஆட்டம்


**உருகுவையின் இறப்பில்லா ஆட்டம்** (*Uruguayan Immortal*) என்று கருதப்படுவது 1943 ஆம் ஆண்டு உருகுவை சதுரங்க சாம்பியன் பட்டப் போட்டியில் பி. மோலினாரிக்கும் லூயிசு ரௌக்சு கேப்ரல் இருவருக்கும் இடையே நடைபெற்ற சதுரங்கப் போட்டியாகும். கேப்ரல் விளையாடிய அற்புதமான இணைப்பு நகர்வுகள் காலத்தால் அழியாத புகழ்பெற்ற இந்த ஆட்டத்தின் சிறப்பாகும். கேப்ரல் 1948 மற்றும் 1970 ஆகிய இரண்டு ஆண்டுகளில் உருகுவையின் சதுரங்க சாம்பியன் பட்டம் வென்றிருக்கிறார்.  

கேப்ரலின் 33 ஆவது நகர்வுக்குப் பின்னர் அவர் இரண்டு யானைகளையும் இழந்திருந்தார். மற்றும் இவருடைய மற்ற மூன்று காய்களும் ஆபத்தில் சிக்கியிருந்தன. இருப்பினும் மோலினாரியால் அவருடைய ராசாவை காப்பாற்ற இயலாமல் போகிறது.  
பிரெட்டு ரீன்பெல்டு 1944 ஆம் ஆண்டு மே- சூன் மாத சதுரங்க செய்தி இதழில் பக்கங்கள் 11-12 இல் “இந்த ஆட்டம் இறப்பில்லா ஆட்டம் என்பதற்காக விதிக்கப்பட்டுள்ளது” என்று சுட்டிக்காட்டியுள்ளார்  

## ஆட்டம்

வெள்ளை:மோலினாரி</br>  
கருப்பு:கேப்ரால்</br>  
திறப்பு: செமி-சிலேவ் தற்காப்பு</br>  
கலைக்களஞ்சியக் குறியீடு இ.சி.ஓ டி 48</br>  

**1. d4 Nf6 2. Nf3 d5 3. c4 c6 4. Nc3 Nbd7 5. e3 e6 6. Bd3 dxc4 7. Bxc4 b5 8. Bd3 a6 9. 0-0 c5 10. b3 Bb7 11. Qe2 Qb6 12. Rd1 Be7 13. a4 b4 14. Nb1 Rc8 15. Nbd2 cxd4 16. Nc4 Qa7 17. Nxd4 0-0 18. Bd2 a5 19. Nb5 Qa8 20. Nbd6 Bxg2 21. Nxc8 Rxc8 22. Re1 Bf3 23. Qf1 Qd5 24. e4 Rxc4 25. bxc4 Qh5 26. Bf4 Ng4 27. Be2 Nde5 28. h3 Bc5 29. Bg3 Nxf2 30. Bxf2** (படம்) **30... Qg5+ 31. Kh2 Qf4+ 32. Bg3 Bg1+ 33. Qxg1 Ng4+ 0-1**.
# வாழும் கைவினைப் பொக்கிசம் விருது

**வாழும் கைவினைப் பொக்கிசம் விருது** என்பது தமிழகத்தில் கைத்திறன் தொழிலில் சிறந்து விளங்கிய கைவினைக் கலைஞர்களுக்கு தமிழக அரசு வழங்கும் விருதாகும்.  

இந்த விருது பஞ்சலோக சிற்பங்கள், பித்தளை விளக்குகள், பித்தளை கலைப் பொருட்கள், தஞ்சாவூர் ஓவியங்கள், தஞ்சாவூர் கலைத் தட்டுகள், மர சிற்பங்கள், கற் சிற்பங்கள், சுடுகளிமண், கலம்காரி, பத்திக், அப்ளிக் துணி ஓவியங்கள், காகிதக்கூழ் பொம்மைகள், பாய் நெசவு, மூங்கில் மற்றும் பனை ஓலை பொருட்கள், நெட்டி வேலை, நார் பொருட்கள், கோயில் நகைகள், சித்திரத் தையல் வேலை போன்ற பதினாறு வகையான தொழில் செய்தவர்கள். அறுபத்து ஐந்து வயதுக்கும் மேற்பட்ட பத்து கலைஞர்கள் தேர்ந்தெடுக்கப் படுகின்றனர்.  

## விருதும் பரிசுத்தொகையும்
இந்த விருதுதினை பெறும் கைவினைஞர்களுக்கு ஒரு லட்சம் ரூபாய் ரொக்கமும், தாமிர பத்திரமும், ஒரு பவுன் தங்கப் பதக்கம் மற்றும் சான்றிதழ் தரப்படுகின்றன.  

## அறிவிப்பு
2013 இல்‌ மே 8 ஆம் தேதி முதல்வராக இருந்த ஜெயலலிதா சட்டசபையில் இந்த விருது குறித்தான அறிவிப்பினை வெளியிட்டார். இந்த விருதினை ஜப்பான் நாட்டில் வாழும் தேசிய பொக்கிஷங்கள் (Living National Treasures of Japan) என்ற விருதினை முன்மாதிரியாக கொண்டது.  

## இவற்றையும் காண்க

## ஆதாரங்கள்
# பிலிப்பா மேரெக்



**பிலிப்பா "பிப்பா" மெரெக்** அரச கழகம் (பிறப்பு 28 ஜூன் 1945) ஓர் அமெரிக்க ஆங்கிலேய உயிரியலாளர் ஆவார். டி செல் வளர்ச்சி, டி செல் உயிரணு தன்மடிவு , உயிர் மற்றும் எதிர்ப்பாற்றல் தூண்டிகள், தன்னுடல் தாக்குத்திறன், மற்றும் மீவீரிய எதிர்ப்பிகளை அடையாளம் காணுதல், நச்சு அதிர்ச்சி நோய்க்குறி ஆகியவற்றின் பின்னணி குறித்து ஆய்வுசெய்ததால் நன்கு அறியப்படுகிறார். இவர் தனது கணவர் ஜான் டபிள்யூ காப்ளர் உடன் இணைந்து இத்தகைய ஆய்வுகளில் ஈடுபட்டார்.  

## வரலாறு
**பிலிப்பா "பிப்பா" மெரெக்** மார்ச்சு 28 ஜூன் 1945 இல் இங்கிலாந்து, எவெல்லில் பிறந்தார். அவர் கேம்பிரிட்ஜ் , நியூ ஹாலில் 1967 இல் பட்டப்படிப்பையும் 1970 இல் முனைவர் பட்டத்தையும் பெற்றார். முனைவர் பட்ட ஆய்வின்பொழுது , ஆலன் முர்ரோவுடன் இணைந்து இங்கிலாந்திலுள்ள மருத்துவ ஆய்வுக் கவுன்சிலின் மூலக்கூறு உயிரியல் ஆய்வகத்தில்ஆலன் முர்ரோவுடன் இணைந்து பணிபுரிந்தார், அங்கு அவர் டி செல்கள் மற்றும் பி செல்கள் ஆகியவற்றின் வேறுபாடுகளை ஆய்வு செய்யத் தொடங்கினார்.  

பின்னர் அவர் சான் டியாகோவின் கலிஃபோர்னியா பல்கலைக்கழகத்தில் ரிச்சர்ட் டட்டன்னுடன் இணைந்து ஆய்வு முனைவர் பணியைத் தொடர்ந்தார்.  

முதன் முதலில் ரோச்செஸ்டர் பல்கலைக்கழகத்தில் ஆசிரியராகப் பணியில் சேர்ந்தார். அதன்பிறகு கொலராடோவின் டென்வர் நகரில் உள்ல தேசிய யூத ஆரோக்கிய மையம், கொலராடோ பல்கலைக்கழகம் ஆகியவற்றில் பணியற்றினார்.  

## குறிப்பிடத்தக்க ஆவணங்கள்

ஜெ. டபிள்யூ கெப்ளர், எம். ரோம், பி. மேரெக், "தைமஸ் சுரப்பியில் குளோன் செய்யப்பட்ட டி உயிரணுவின் சகிப்புத்தன்மை," v.49, n.2, pp. &nbsp; 273-80 (1987)  

பி. மெரெக் மற்றும் ஜே. கெப்ளர், "தி ஸ்டாஃபிலோகோகல் எக்ஸ்டோட்டாக்ஸ் அண்ட் த ரிலிட்ஸ்," *விஞ்ஞானம்* , v.248 (4956), பக். &nbsp; 705-11 (1990).  

ஜெ. டபிள்யூ கெப்ளர், யூ. ஸ்டீர்ஸ், ஜெ. வொயிட்.பி. மேரெக், மேஜர் ”மேஜர் ஹிஸ்டோ காம்பப்ளிட்டியின் டி உயிரணுவின் சுய சகிப்புத்தன்மை இழப்பு மற்றும் MIS -மாற்றியமைக்கப்பட்ட தயாரிப்புகள்”.*இயற்கை* , 332 (6159): பக். &nbsp; 35-40 (1988).  

ஜெ. வைட், *மற்றும் பலர்.* (பி.சி மேரெக்), "வி (பீட்டா) -சிகிச்சை குறிப்பிட்ட மீவீரிய எதிர்ப்பு ஸ்டபைலோகோக்கல் எண்டரோடாக்சின், பி: முதிர்ந்த டி உயிரணுக்களின் தூண்டுதல் மற்றும் பிறந்த குழந்தை எலிகளிலுள்ள குணமளிப்பு நீக்கங்கள்," *செல்* , v.56, n.1, பக். &nbsp; 27-35 (1989).  

## விருதுகள், பரிசுகள்
1986 - நியமிக்கப்பட்ட ஆராய்ச்சியாளர் ஹோவர்ட் ஹியூஸ் மருத்துவ நிறுவனம்  

1987 - (தேர்ந்தெடுக்கப்பட்ட), ராயல் சொசைட்டி உறுப்பினர்  

1989 - தேசிய அறிவியல் அகாதமியின் தேர்ந்தெடுக்கப்பட்ட உறுப்பினர்.  

1990 - ராயல் சொசைட்டி வெல்கம் ஃபவுண்டேஷன் பரிசு  

1993 - கேன்சர் ரிசர்ச் இன்ஸ்டிடியூட் வில்லியம் பி. கோலி விருது  

1993 - பால் எர்லிச் மற்றும் லுட்விக் டார்மஸ்டேடர் பரிசு  

1994 - லூயிசா கிராஸ் ஹார்விட்ஸ் பரிசு ( கொலம்பியா பல்கலைக்கழகம் )  
2003 - அமெரிக்க நோய்த்தடுப்பு மருத்துவர்கள் கழக வாழ்நாள் சாதனையாளர் விருது  

2004 - லியோன் ஓரியல் யுனெஸ்கோ மகளிர் அறிவியல் விருது  

2005 - பேர்ல் மீஸ்டர் கிரீன்கார்டு பரிசு  

ரப்பி ஷை ஷாக்னர் பரிசு (ஜெருசலேம் பல்கலைக்கழகம்)  

2015 - மருத்துவத்தில் ஓல்ப் பரிசு  

2015 - புகழ்பெற்ற தேசிய மகளிர் மன்றத்தில் சேர்க்கப்பட்டார்
# அண்ணவெலும்பு



**அண்ணவெலும்பு** (ஆங்கிலம்:**Palatine bone**) முகவெலும்புகளில் உள்ள இரு எலும்புகளாகும். இது மேல்தாடை எலும்புகளுடன் இணைந்து அண்ணத்தை உருவாக்குகிறது.  

## அமைப்பு
அண்ணவெலும்பு இரு மேல்தாடை எலும்புகளுடன் இணைந்து நசிப்பள்ளத்தின் தளத்தை உருவாகுகிறது. இது வாயின் கூரையாகவும் அமைந்துள்ளது. ஒவ்வொரு அண்ணவெலும்பும் ஆங்கில எழுத்தான **L** வடிவம் கொண்டது. அண்ணவெலும்பு 6 எலும்புகளுடன் இணைந்துள்ளது. மண்டையோடு எலும்புகளான நெய்யரியெலும்பு மற்றும் ஆப்புரு எலும்பு எலும்புடன் இணைந்துள்ளது. முகவெலும்புகளான மேல்தாடை எலும்பு, கீழ்மூக்கு சங்கெலும்பு, மூக்குச்சுவர் எலும்பு மற்றும் எதிர்பக்க அண்ணவெலும்புடன் இணைந்துள்ளது.
# சிவந்தினி தர்மசிரி



**சிவந்தினி தர்மசிரி** (பிறப்பு 1970) இலங்கை<nowiki/>யைச் சேர்ந்த விஞ்ஞானப் பட்டதாரியும், இலங்கை அழகி மகுடம் சூடியவரும் ஆவார். 1996 ஆம் ஆண்டு இலங்கையில் கொழும்பில் நடைபெற்ற பீரிமியர் அழகிகளின் அணிவகுப்பில் மகுடம் சூடினார். 1976 ஆம் ஆண்டு குடும்பத்துடன் ஐக்கிய இராச்சியத்திற்குக் குடிபெயர்ந்தார். இதனால் மேற்கத்தியக் கலாச்சார அனுபவமும் இவருக்கு உண்டு. இவர் இலங்கையில் வசித்த போது மகளிர் கல்லூரியில் கல்வி கற்றார். ஐக்கிய இராச்சியத்தில் சிபரத்பா உயர்நிலையில் படித்தார்.  

சிவந்தினி மருத்துவக் குடும்பப் பின்னணியைக் கொண்டவர். இவரது தந்தை, சகோதரர் என குடும்பத்தில் பெரும்பாலோனோர் மருத்துவத் தொழிலில் உள்ளனர். சிவந்தினி உயர்தர விஞ்ஞானப் பாடநெறியைக் கற்றார். பின்பு வேல்ஸ் பல்கலைக்கழகத்தில் நுண்ணுயிரியல் பட்டம் பெற்றார்.  

சிவந்தினி தனது 18 ஆவது வயதில் முதன் முதலில் அழகி அணிவகுப்பில் கலந்து கொண்டார். 1989 இல் இலண்டனில் நடைபெற்ற இலங்கையின் குமரி(ராணி) போட்டியில் இரண்டாவது இடத்தைப் பிடித்தார். சிறந்த ஆடை வடிவமைப்பாளர்களான சேனக டி சில்வா மற்றும் லு சிங்வுங் ஆகியோரின் கீழ் வடிவழகியாகப் பணிபுரிந்திருக்கிறார். 1996 ஆம் ஆண்டு இலங்கை அழகிப் போட்டியில் மகுடம் சூடினார். மேலும் மிஸ் பெர்சனாலிட்டி, மிஸ் இன்டர்நெட் ஆகிய சிறு பட்டங்களையும் வென்றுள்ளார்.  

1996 ஆம் ஆண்டு லாஸ் வெகாஸ் இல் மிஸ் பிரபஞ்ச அழகி அணிவகுப்பில் இலங்கையை பிரதிநிதித்துவப்படுத்தி கலந்து கொண்டார். இதில் இவர் தன்னை ஆயுபோவன் (நீங்கள் நீண்ட ஆயுளுடன் வாழ்க) இலங்கையைச் சேர்ந்தவர்கள் ஒளிமயமான எதிர்காலத்தை கட்டியெழுப்புகின்ற நேரத்தில் இலங்கையில் இருந்து நான் சிவந்தினி தர்மசேன என்று தன்னை அறிமுகப்படுத்திக் கொண்டார்.  

2010 இல் நடைபெற்ற மிஸ் இலங்கை அணிவகுப்பில் நடுவராகப் பங்கேற்றார்.  

சிவந்தினி பத்து வருடங்கள் ஐக்கிய இராச்சியத்தில் மருத்துவ தொழிற்சங்கத்தில் பணிபுரிந்துள்ளார். இவர் விவாகரத்து பெற்றவர். இவருக்கு லச்லன் மற்றும் இஸபெல்லா என்று இரு பிள்ளைகள் உள்ளனர். தற்போது ஐக்கிய இராச்சியத்தில் வசிக்கின்றார்.
# தறி (தொலைக்காட்சித் தொடர்)



**தறி** என்பது 1 ஏப்ரல் 2019 முதல் கலர்ஸ் தமிழ் தொலைக்காட்சியில் திங்கள் முதல் சனி வரை இரவு 7.00 மணிக்கு ஒளிபரப்பான ஒரு நாடகத் தொலைக்காட்சி தொடர் ஆகும். இந்த தொடரை திரைப்பட நடிகை லலிதா குமாரி தயாரி க்க, இயக்குநர் சக்திவேல் இயக்கியுள்ளார்.  

இந்த தொடரில் அன்னலட்சுமி என்ற கதாபாத்திரத்தில் புதுமுக நடிகை ஸ்ரீநிதியும், நட்சத்திரா என்ற கதாபாத்திரத்தில் புதுமுக நடிகை அங்கனா ராயும் நடிக்கிறார்கள். இவர்களுக்கு ஜோடியாக புதுமுக நடிகர் துருவ் என்ற கதாபாத்திரத்தில் சபரி பிரசாந்த் நடிக்கின்றார். காஞ்சிபுரத்தில் வாழும் நெசவு தொழிலாளியான அன்னலட்சுமி என்ற பெண்ணின் கதை தான் இந்த தறி.  

## நடிகர்கள்
- ஸ்ரீ நிதி - அன்னலட்சுமி
  - நவீன உலகில் நெசவு தொழிலின் பாரம்பரியத்தை பாதுகாக்க போராடும் ஒரு ராமசாமி என்ற நெசவாரின் மகள்.
- அங்கனா ராய் - நட்சத்திரா
  - நவீன இயந்திரம் மூலம் நெசவு செய்யும் பணக்கார வீட்டு பெண்.
- எம். ராமசாமி - ராமசாமி
  - அன்னலட்சுமி மற்றும் வாணியின் தந்தை
- சபரி பிரசாந்த் - துருவ்
  - அன்னலட்சுமி யின் சிறுவயது தோழன்.
- எம். ஃபரினா ஆசாத் - வாணி
  - ராமசாமியின் மூத்த மகள்.

## ஆதாரங்கள்
# கன்ன எலும்பு



**கன்ன எலும்பு** (*cheekbone*) முகவெலும்புகளில் ஒன்றாகும். பக்கத்திற்கு ஒன்று என இரு கன்ன எலும்புகள் உள்ளன.  

## அமைப்பு
கன்னத்தில் கன்ன எலும்பு அமைந்துள்ளது. கண் குழியை உருவாக்கும் 7 எலும்புகளில் கன்ன எலும்பும் ஒன்று. இது மேல்தாடை எலும்பு, கடைநுதலெலும்பு, ஆப்புரு எலும்பு மற்றும் நுதலெலும்புடன் இணைந்துள்ளது. சிலருக்கு கன்ன எலும்பு பெரியதாக உள்ளதால் கன்னப்பகுதி எடுப்பாக தெரியும்.
# ராம் நாராயண் சக்ரவர்த்தி


**ராம் நாராயண் சக்ரவர்த்தி** (Ram Narayan Chakravarti) (1916–2007) ஓர் இந்திய தாவர வேதியியலாளர் மற்றும் அறிவியலாளர் ஆவார். இவர் முந்தைய இந்திய பரிசோதனை மருந்தியல் நிறுவனத்தின் (தற்போதைய இந்திய வேதிய உயிரியல் நிறுவனம்) இயக்குநரும் ஆவார். இவர் மருத்துவ வேதியியல் அறிவியல் துறையில் அளித்த பங்களிப்புகளுக்காக நன்கறியப்பட்டவர் ஆவார்.  

## வாழ்க்கைக் குறிப்பும் பணிகளும்
இவர் 1916 ஆம் ஆண்டு பிறந்தார். கல்கத்தா பல்கலைக்கழகத்தில் அறிவியல் துறையில் முனைவர் பட்டத்தைப் பெற்றார். கல்கத்தா வெப்பமண்டல மருந்தியல் கல்வி நிறுவனத்தில் பேராசிரியராகவும், துணை இயக்குநராகவும் பணிபுரிந்தார். பின்னர் இந்திய பரிசோதனை மருந்தியல் நிறுவனத்தில் இயக்குநரானார். இவரது ஆய்வுகள் மருத்துவத் தாவரங்கள் குறித்த பல்வேறு ஆய்வுகளில் பயன்படுத்தப்பட்டுள்ளன. மேலும், இவர் தனது பல்வேறு ஆய்வுக்கட்டுரைகளை வெளியிட்டும் ஆவணப்படுத்தியுள்ளார். இவர் வேதியியலுக்கான வேந்திய சங்கத்தின் உறுப்பினராகவும் இந்திய தேசிய அறிவியல் கழகத்தின் தேர்ந்தெடுக்கப்பட்ட உறுப்பினரும் ஆவார். தனது 91 ஆவது வயதில் 2007 ஆம் ஆண்டு மே 31 ஆம் நாள் இவர் மறைந்தார். மருத்துவக் கல்வி மற்றும் ஆராய்ச்சிக்கான முதுகலைப் படிப்புகளுக்கான நிறுவனம் (PGIMER) இவரது நினைவாக ஆண்டுதோறும் *பேராசிரியர் ஆர். என். சக்ரவர்த்தி நினைவு பேருரை* என்ற நிகழ்வை நடத்தி வருகிறது.
# மைனா (தொலைக்காட்சித் தொடர்)



**மைனா** என்பது 2019 முதல் கலர்ஸ் தமிழ் தொலைக்காட்சியில் திங்கள் முதல் வெள்ளி வரை இரவு 8:30 மணிக்கு ஒளிபரப்பாகி, ஆகஸ்ட் 17, 2019 முதல் திங்கள் முதல் சனிக்கிழமை வரை ஒளிபரப்பான தொலைக்காட்சி தொடர் ஆகும். இந்த தொடர் ஹிந்தி மொழியில் ஒளிபரப்பாகும் பூவிழி வாசலிலே என்ற தொடரின் மறு தயாரிப்பாகும். இந்த தொடரின் கதை ஒட்டுமொத்தக் குழந்தைத் தொழிலாளர்களின் அவல நிலையை எடுத்துரைக்கின்றது. நித்யானந்தன் என்பவர் இந்த தொடரை இயக்கியுள்ளார். இந்த தொடர் திசம்பர் 21, 2019 அன்று 153 அத்தியாயங்களுடன் நிறைவு பெற்றது.  

## கதை சுருக்கம்
ஏழை குடும்பத்தில் பிறந்த மைனா ஒரு மகிழ்ச்சியாக கிராமத்தில் அம்மாவின் அரவணைப்பிலும் எப்போதும் சிரித்துக் கொண்டே இருப்பாள். சிறு பெண்ணாக இருந்தாலும் அவளின் தைரியம், தன்னம்பிக்கை பெரியவர்களையே விஞ்சியது. வறுமையின் காரணத்தால் அவளின் தாயே அவளை குழந்தைத் தொழிலாளராக அனுப்பி வைக்கிறார்.  

வேலைக்கு போன இடமோ சிங்கத்தின் கோட்டை, அங்கோ அரக்க குணம் படைத்த முதலாளி சிங்கப் பெருமாள். தனது அரசியல் மற்றும் பண பலத்தால் மொத்த ஊரையும் தன் கட்டுப்பாட்டிற்குள் வைத்திருப்பவன். அங்கு பல குழந்தைகளை அடிமைப்படுத்தி வைத்து இருக்கின்றான். இந்த இடத்தில்தான் வீர மங்கையான மைனா அடிமைத் தனத்தை ஏற்றுக் கொள்ள முடியாமல் கேள்வி கேட்கத் துவங்குகிறாள். இந்தத் அடிமை வாழ்க்கையிலிருந்து எப்படி எல்லோரையும் மீட்டு எடுக்கிறாள் இந்த ஏழு வயது சிறுமி மையனா என்பது தான் கதை.  

## நடிகர்கள்
- திவ்யதர்ஷினி - மைனா
- ராஜ் காந்த - கந்த சாமி (மைனாவின் தந்தை)
- ஸ்ரீ வாணி - கஸ்தூரி (மைனாவின் தாய்)
- முக்தர் கான் - சிங்கப்பெருமாள்
- நீபா

## ஆதாரங்கள்
# மில்ட்ரெட் கோன்



**மில்ட்ரெட் கோன்** (ஜூலை 12, 1913 &ndash; அக்டோபர் 12, 2009) ஒரு அமெரிக்க உயிர் வேதியியலாளர் ஆவார், அவர் விலங்கு உயிரணுக்களில் உள்ள இரசாயன எதிர்வினைகளை ஆய்வு செய்வதன் மூலம் உயிர்வேதியியல் செயல்முறைகளை புரிந்துகொள்வதை ஊக்குவித்தார். நொதி வினையூக்கிகளை குறிப்பாக அடெனோசைன் டிரைபாஸ்பேட் (ATP). ஆய்வு செய்வதற்காக அணுசக்தி காந்த அதிர்வுகளை பயன்படுத்துவதில் முன்னோடியாக இருந்தார்,1982 ஆம் ஆண்டில் நாட்டின் மிக உயர்ந்த அறிவியல் விருது, தேசிய அறிவியல் பதக்கம் பெற்றார்.  

## இளமை
கோனின் பெற்றோர்கள், ஐசீடோர் கோன் மற்றும் பெர்த்தா க்ளீன் கோன் ஆவர் பாதுகாப்பதற்காக கடுமையாக வலியுறுத்திய இத்திஷ் பேசும் கூட்டுறவில் இணைவதற்காக, ஹீம் கெஸ்செல்ஸ்ஹாப்ட் க்கு குடியேற்றினார்.  

## கல்வியும் பணியும்
கோன் தனது 14 வயதில் உயர்நிலை பள்ளியில்பட்டம் பெற்றார். 1931 ஆம் ஆண்டில் அவர் தனது இளங்கலைப் பட்டம் பெற்றார். கொலம்பியா பல்கலைக் கழகத்தில் ஒரு வருடம் பணியிலிருந்தும் அவர் ஒரு பெண்மணியாக இருப்பதால் உதவியாளருக்கு தகுதியில்லை. என நிராகரிக்கப்பட்டார். உண்மையில், கோன் கார்பனின் வெவ்வேறு ஐசோடோப்புகளை ஆய்வு செய்தார். ஆனாலும், அந்த ஆய்வுக்கான துணைக்கருவிகள் செயல்பாட்டில் தோல்வியடைந்ததால் அவரது ஆய்வினைத் தொடர இயலவில்லை. பின்னர் 1938 இல் இயற்பியல் வேதியியலில் ஆக்சிஜன் ஐசோடோப்புகள் பற்றிய அவரது ஆய்வுரையை முடித்து முனைவர் பட்டம் பெற்றார்.  

ஹரோல்ட் யூரியின் பரிந்துரையின்படி, செயின்ட் லூயிஸில் உள்ள வாஷிங்டன் பல்கலைக்கழகத்தில் வின்சென்ட் டு விக்னேயாட் ஆய்வகத்தின் ஆராய்ச்சியாளராக கோன் ஒரு நிலையைப் பெற முடிந்தது. அங்கே கதிர்-அமினோ அமில வளர்சிதைமாற்றத்திற்கு கதிரியக்க கந்தக ஐசோடோப்புகளை பயன்படுத்தி ஆய்வு முனைவர் பட்டத்திற்கான ஆய்வுகளை கோன் மேற்கொண்டார். கந்தகக் கலவைகளின் வளர்சிதைமாற்றத்தை ஆய்வு செய்ய ஐசோடோபிக் ட்ரேசர்களை பயன்படுத்துவதில் கோன் முன்னோடியாகத் திகழ்ந்தார். டு விக்னேயூட் தனது ஆய்வகத்தை நியூ யார்க் நகரில் உள்ள கார்னெல் யுனிவர்சிட்டி மருத்துவக் கல்லூரிக்கு மாற்றும் போது, கோன் மற்றும் அவரது புதிய கணவர், ஹென்றி ப்ரிமாக்காஃப் ஆகிய இருவரும் இணைந்து நியூ யார்க்கிற்கு சென்றனர்.  

1946 ஆம் ஆண்டில் ஹென்றி பிரிமகோஃப் வாஷிங்டன் பல்கலைக்கழகத்தில் ஒரு ஆசிரியராக நியமிக்கப் பெற்றார். பல்கலைக்கழகத்தின் மருத்துவக் கல்லூரியில் கார்ல் மற்றும் ஜெர்டி கோரி ஆகியோருடன் கோன் இணைந்து அவர்களின் உயிர்வேதியியல் ஆய்வகத்தில் ஆய்வாளர் நிலையைப் பெற்றார். அங்கு, அவர் தனது சொந்த ஆராய்ச்சி தலைப்புகளைத் தேர்வு செய்ய முடிந்தது.  

அவள் எதிர்வினை விசாரிக்க அணுக்கரு காந்த அதிர்வுகளைப் பயன்படுத்தி பாஸ்பரசுடன் அமினோ ட்ரை பாஸ்பேட் மற்றும் அமினோ டை பாஸ்பேட் ஆகியவற்றின் எதிர்வினைகளைப் பற்றி ஆய்வு செய்தார். மேலும், அமினோ ட்ரை பாஸ்பேட்டின் உயிர்வேதியியல் பண்புகள் பற்றி கணிசமான தகவலை வெளிப்படுத்தினார்.
# தேனி குஞ்சரம்மாள்



***தேனி குஞ்சரம்மாள்*** (*Theni Kunjarammal*) என்பவர் தமிழ் திரைப்பட நடிகை மற்றும் பின்னணிப் பாடகர் ஆவார். 1990 கள் மற்றும் 2000 கள் ஆகியவற்றில் ஏ. ஆர். ரகுமான் இசையில் பின்னணிப் பாடகியாக பணியாற்றினார். இவர் ஹாரிஸ் ஜயராஜ் இசையிலும் பணியாற்றினார்.  

*கருத்தம்மா* (1994) திரைப்படத்தில் பெண் குழந்தைகளுக்கு கள்ளிப்பால் கொடுத்து கொல்கிறார். இந்தக் கதாப்பாத்திரத்தின் மூலம் அறியப்படுகிறார். நகைச்சுவை நடிகர் விவேக் அவர்கள் *காதல் சடுகுடு (திரைப்படம்)* (2003) திரைப்படத்தில் குஞ்சரம்மாளுடன் நடித்தார்.  

ஏ. ஆர். ரகுமான் இசையில் *காதலன் (திரைப்படம்)* (1994), *முத்து* (1995), *தாஜ்மகால்* (1999) and *சில்லுனு ஒரு காதல் (திரைப்படம்)* (2006) போன்ற திரைப்படங்களில் பாடல் பாடியுள்ளார்.  

இளையராஜா இசையில் *விருமாண்டி* (2004) மற்றும் ஹாரிஸ் ஜயராஜ் இசையில் *அருள் (திரைப்படம்)* (2004) போன்ற திரைப்படங்களில் பாடியுள்ளார்.  

## வாழ்க்கை
2006 ஜூன் மாதத்தில் குஞ்சரம்மாள் அனைத்திந்திய அண்ணா திராவிட முன்னேற்றக் கழகம் கட்சியில் இணைந்தார். ஜெ. ஜெயலலிதா மேடையில் குஞ்சரம்மாள் பாடியுள்ளார்.  

## குறிப்பிடத்தக்க திரைப்படங்கள்

- *வேதம் புதிது* (1987)
- *புதிய பாதை (1989 திரைப்படம்)* (1989)
- *மருது பாண்டி (திரைப்படம்)* (1990)
- *அம்மா பொண்ணு* (1993)
- *கருத்தம்மா (திரைப்படம்)* (1994)
- *தாய் மனசு* (1994)
- *நான் பெத்த மகனே* (1995)
- *மண்ணுக்கு மரியாதை* (1995)
- *பாரதி கண்ணம்மா* (1997)
- *கோபுர தீபம்* (1997)
- *ரத்னா* (1998)
- *கிழக்கும் மேற்கும்* (1998)
- *தாஜ்மகால்* (1999)
- *குசி* (2000)
- *பட்ஜெட் பத்மநாபன்* (2000)
- *காதல் சடுகுடு* (2003)
- *விசில்* (2003)
- *ஜோர் (திரைப்படம்)* (2004)
- *விருமாண்டி* (2004)
- *தேவதையைக் கண்டேன்* (2005)
- *திருப்பாச்சி (திரைப்படம்)* (2005)
- *சிவகாசி* (2005)
- *தீக்குச்சி (திரைப்படம்)* (2008)
- *தமிழ்படம்* (2010)

## குறிப்பிடத்தக்க பாடல்கள்
| ஆண்டு | பாடல் | திரைப்படம் | இசை அமைத்துள்ளார் | குறிப்பு |  |
| --- | --- | --- | --- | --- | --- |
| 1994 | "பேட்டா ராப்" | *காதலன் (திரைப்படம்)* | ஏ. ஆர். ரகுமான் | சுரேஷ் பீட்டர்ஸ் & சாகுல் ஹமீது |  |
| 1994 | "ஆராரோ ஆரிராரோ" | *கருத்தம்மா (திரைப்படம்)* | ஏர்.ஆர்.ரகுமான் | டி.கே.கலா & தீபன் சக்ரவர்த்தி |  |
| 1995 | "கொங்கு சைவ கொக்கு" | *முத்து* | ஏர். ஆர். ரகுமான் | எஸ். பி. பாலசுப்பிரமணியம், செபி மணி, கங்கா சித்தராசு & ஏ. ஆர். ரகுமான் |  |
| 1999 | "அடி மஞ்சக்கிழங்கே" | *தாஜ்மகால்* | ஏர். ஆர். ரகுமான் | கங்கா சித்தராசு, பெபி மணி & காஞ்சனா |  |
| 1999 | "கிழக்கே நந்தவனம்" | *தாஜ்மகால்* | ஏர். ஆர். ரகுமான் | கங்கா சித்தராசு, பெபி மணி & காஞ்சனா |  |
| 2004 | "மாடல் விளக்கே" | *விருமாண்டி* | இளையராஜா | கமல்ஹாசன் |  |
| 2004 | "மகராசி மண்ணே விட்டு போனியே" | *விருமாண்டி* | இளையராஜா |  |  |
| 2004 | "ஊதக்காத்து" | *அருள் (திரைப்படம்)* | ஹரீஸ் ஜெயராஜ் | திப்பு & எல். ஆர். ஈஸ்வரி |  |
| 2006 | "கும்மி அடி" | *சில்லுனு ஒரு காதல் (திரைப்படம்)* | ஏர். ஆர். ரகுமான் | சீர்காழி கோ. சிவசிதம்பரம், சுவர்ணலதா (பின்னணிப் பாடகி), நரேஷ் ஐயர் & விக்னேஷ் | } |

## ஆதாரங்கள்
# பெர்கோவ் வினை



**பெர்கோவ் வினை** (*Perkow reaction*) என்பது ஒரு டிரை ஆல்க்கைல்பாசுப்பைட்டு எசுத்தர் ஓர் ஆலோகீட்டோனுடன் வினைபுரிந்து ஒரு டை ஆல்க்கைல் வினைல் பாசுபேட்டாகவும் ஓர் ஆல்க்கைல் ஆலைடாகவும் உருவாகும் கரிம வேதியியல் வினையாகும் .  

இவ்வினையுடன் தொடர்புடைய மைக்கேலிசு-அர்புசோவ் வினையிலும் இதே வினைபடு பொருள்கள் வினைபுரிந்து ஒரு பீட்டா-கீட்டோ பாசுபோனேட்டைத் தருகின்றன. ஆல்க்கீன்கள் தயாரிக்கும் ஓர்னர்-வேட்சுவொர்த்-எம்மான்சு வினையில் இவ்விளைபொருள் ஒரு முக்கியமான வினைப்பொருள் ஆகும். இதனடிப்படையில் நோக்கினால் இவ்வினை பெர்கோவ் வினையினுடைய பக்க வினையாகக் கருதப்படுகிறது.  

## வினை வழிமுறை

பெர்கோவ் வினையின் வினை வழிமுறையில் கார்பனைல் கார்பனில் ஓர் அணுக்கரு நாட்ட கூட்டு வினை நிகழ்ந்து ஓர் இருமுனை அயனி இடைநிலை உருவாகிறது. இவ்வயனி ஆலைடை இழந்து மறுசீராக்கல் அடைவதன் மூலம் நேர்மின் அயனி இனமாக மாறுகிறது. இந்நேர்மின் அயனி இரண்டாவது அணுக்கரு நாட்ட இடப்பெயர்ச்சி வினையின் மூலம் ஆல்க்கைல் நீக்கமடைகிறது. இப்படிநிலையில் பாசுப்பைட்டு ஆல்காக்சைடு பதிலிகளில் ஒன்றை ஆலைடு எதிர் மின்னயனி தாக்கி ஓர் ஈனால் பாசுபேட்டு உருவாகிறது  

## நோக்கம்

ஒரு புதிய பூச்சி விரட்டியை தயாரிப்பதற்கு பெர்கோவ் வினையை பயன்படுத்தப்படுகிறது. இதற்கு எக்சாகுளோரோ அசிட்டோனும் டிரையெத்தில் பாசுப்பைட்டும் அடிப்படையாகும். இவை பியூரானுடன் கார சோடியம் 2,2,2-டிரைபுளோர்யீத்தாக்சைடின் செயல்பாட்டுடன் இரண்டாம்நிலை [4+3] வளையக்கூட்டு வினையில் பங்கேற்கின்றன.  

புதிய குயினோலின் தயாரிப்பிலும் பெர்கோவ் வினையைப் பயன்படுத்த முடியும். பதிலி என் பியூட்டைலாக இருந்தால் வினை விளைபொருள் பெர்கோவ் கூட்டுவிலைபொருளாக இருக்கும். இவ்வினையில் விடுபடும் குழு எலக்ட்ரான் குறைவு அசைல் குழுவாகும். பதிலி ஒரு பீனைல் குழுவாக இருந்தால் வினையில் பாசுப்பைட்டு முன்னிலை பெற்று அசைல் குழுவானது எத்தில் ஈனால் ஈதராக மாறுகிறது. வினையின் வித்தியாசத்தை விளக்குவதற்கு ஆல்பா-கீட்டோ கார்பன் அணுவின் மீதுள்ள எலக்ட்ரான் அடர்த்தி முக்கியத்துவம் பெறுகிறது.  

பெர்கோவ் வினையில் உருவாகும் அரைல் ஈனால் பாசுபேட்டுகளை பாசுபோரைலேற்றும் முகவர்களாக பயன்படுத்த இயலும். உதாரணமாக அடினோசின் மோனோபாசுபேட்டை அடினோசின் டிரைபாசுபேட்டாக மாற்றலாம்.
# மண்ணுக்கு மரியாதை



***மண்ணுக்கு மரியாதை*** (English: Respect for the soil) என்பது 1995 இல் வெளிவந்த தமிழ் திரைப்படம் ஆகும்.விக்னேஷ் மற்றும் சங்கவி (நடிகை) ஆகியோர் முக்கிய கதாபாத்திரங்களில் நடித்திருக்கின்றனர். கவிதா, உதய் பிரகாஷ், சின்னி ஜெயந்த், ஜெயபிரபு, வந்தனா போன்றோர் நடித்துள்ளனர். 1995 செப்டம்பர் 22 இல் வெளியானது.  

## நடிகர்கள்

- விக்னேஷ் - பாண்டியன்
- சங்கவி (நடிகை) - பவானி
- ஆர்.பி. விஷ்வம்
- கவிதா
- உதய் பிரகாஷ்
- சின்னி ஜெயந்த்
- குமரிமுத்து
- லூசு மோகன்
- இடிச்சப்புளி செல்வராசு
- தேனி குஞ்சரம்மாள்

## ஆதாரங்கள்
# மாலிப்டினம்(VI) குளோரைடு



**மாலிப்டினம்(VI) குளோரைடு** (*Molybdenum(VI) chloride*) என்பது MoCl<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கருப்பு நிறத்தில் டயா காந்தப் பண்பு கொண்ட சேர்மமாக இது காணப்படுகிறது. தங்குதன்(VI) குளோரைடு கட்டமைப்பில் உள்ளது போன்ற மூலக்கூறுகள் இங்கும் எண்முக கட்டமைப்பைக் கொண்டுள்ளன .  
## தயாரிப்பும் வினைகளும்

மாலிப்டினம் எக்சாபுளோரைடுடன் அதிக அளவு போரான் டிரைகுளோரைடைச் சேர்த்து வினைப்படுத்தினால் மாலிப்டினம்(VI) குளோரைடு உருவாகிறது.  

2 MoF<sub>6</sub> + 6 BCl<sub>3</sub> → MoCl<sub>6</sub> + 6 BF<sub>2</sub>Cl  

மாலிப்டினம்(V) குளோரைடுடன் ஒப்பிடுகையில் இச்சேர்மம் அறை வெப்ப நிலையில் நிலைப்புத் தன்மை அற்றதாக உள்ளது.  
2 MoCl<sub>6</sub> → [MoCl<sub>5</sub>]<sub>2</sub> + Cl<sub>2</sub>